
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 495 


22 Απριλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη υποχρεωτικής της από 19 Φεβρουάριου 2002 
ΣΣΕ των εργαζομένων στα καταστήματα πώλησης 
προϊόντων στα καταστήματα πώλησης προϊόντων 


κρέατος κάθε είδους όλης της χώρας. 1 

Αναγνώριση Νοσοκομειακών Μονάδων ως κατάλλη¬ 
λων για άσκηση των γιατρών. 2 

Αναγνώριση Νοσοκομειακών Μονάδων ως κατάλλη¬ 
λων για άσκηση των γιατρών. 3 

Έγκριση Οργανισμού Εσωτερικής Υπηρεσίας της Δη¬ 
μοτικής Βιβλιοθήκης Καστοριάς «ΑΘΑΝΑΣΙΟΣ 
ΧΡΙΣΤΟΠΟΥΛΟΣ». 4 

Κατάργηση Νομικού Προσώπου με την επωνυμία 
«ΣΧΟΛΙΚΗ ΕΠΙΤΡΟΠΗ ΤΟΥ ΔΗΜΟΤΙΚΟΥ ΣΧΟΛΕΙ¬ 
ΟΥ ΜΟΣΧΟΧΩΡΙΟΥ» στην πρώην Κοινότητα Μο¬ 
σχοχωρίου Ν. Λάρισας. 5 

Διαπίστωση ανάγκης υπερωριακής εργασίας για το 
2002 και καθιέρωση αυτής με αμοιβή, κατά τις απο¬ 
γευματινές, νυχτερινές ώρες και Κυριακές και εξαι¬ 
ρέσιμες ημέρες, των υπαλλήλωντης Ν.Α. Κιλκίς... 6 

Έγκριση Οργανισμού Εσωτερικής Υπηρεσίας του Νο¬ 
μικού Προσώπου Ν. Βοιωτίας με την επωνυμία «Δη¬ 
μοτικός Παιδικός Σταθμός Δ. Αλιάρτου». 7 

Κύρωση αναδασμού αγροκτήματος Γαλατά, Ν. Αιτω¬ 
λοακαρνανίας . 8 

Παράταση του χρόνου ισχύος της ΔΒΜ/602/Φ.26-2/ 
10.4.1997 απόφασης καθορισμού νέων λατομικών 
περιοχών αδρανών υλικών. 9 


Διορθώσεις Σφαλμάτων 

Διόρθωση σφάλματος στη 12655/10.1.2002 απόφαση 
του Γενικού Γραμματέα Περιφέρειας Ανατ. Μακε¬ 
δονίας - Θράκης. 10 


ΑΠΟΦΑΣΕΙ Σ 

Αριθ. 11088 (1) 

Κήρυξη υποχρεωτικής της από 19 Φεβρουάριου 2002 
ΣΣΕ των εργαζομένων στα καταστήματα πώλησης 
προϊόντων στα καταστήματα πώλησης προϊόντων 
κρέατος κάθε είδους όλης της χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ.80088/31.10.2001 απόφαση ανάθεσης αρ¬ 
μοδιοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 1485/Β/31.10.2001). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 29ης Μαρτίου 2002. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε., δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του κλάδου, αποφασίζουμε: 

1. Κηρύσσουμε υποχρεωτική την από 19 Φεβρουάριου 
2002 ΣΣΕ των εργαζομένων στα καταστήματα πώλησης 
προϊόντων κρέατος κάθε είδους όλης της χώρας, για 
όλουςτους εργοδότες καιεργαζόμενουςτου κλάδου που 
αφορά αυτή. 

2. Η ισχύς της απόφασης αυτής αρχίζει από 15.3.2002. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Απριλίου 2002 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Υ7Α/Γ.Π./ΟΙΚ./38358 (2) 

Αναγνώριση Νοσοκομειακών Μονάδων ως κατάλληλων 
για άσκηση των γιατρών. 

Ο ΥΦΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55. 

2. Τις διατάξεις του άρθρου 3 του Ν. 1278/82 όπωςεπα- 
ναφέρθηκαν σε ισχύ με τις διατάξειςτου άρθρου 1 του Ν. 
2194/94. 

3. Τις διατάξεις του άρθρου 31 του Ν. 1397/83 όπως συ¬ 
μπληρώθηκαν με τις διατάξεις του άρθρου 20 παρ. 2 του 
Ν. 2519/97. 

4. Τις 3062/8.3.2002, 3092, 3093, 3094, 3095, 3096/ 
26.3.2002 αποφάσεις της Εκτελεστικής Επιτροπής του 
ΚΕΣΥ. 

5. Την ΔΥ (3-4)α Γ.Π. οικ./45284/20.12.2001 (ΦΕΚ Β’ 
1741/01) απόφαση του Υφυπουργού Υγείας και Πρόνοιας 
για μεταβίβαση αρμοδιοτήτων και του δικαιώματος υπο¬ 
γραφής εγγράφων «Με Εντολή Υφυπουργού», στους Γε¬ 
νικούς Γραμματείς, Γενικούς Διευθυντές και ανώτερους 
υπαλλήλους του Υπουργείου Υγείας και Πρόνοιας, απο¬ 
φασίζουμε: 

I. Κυρώνουμε τις ανωτέρω (4) σχετικές γνωμοδοτήσεις 
της Ε.Ε. του ΚΕΣΥ, με τις οποίες αναγνωρίζονται οι ακό¬ 
λουθες νοσοκομειακές μονάδες, ως κατάλληλες για 
άσκηση των γιατρών στις αναφερόμενες ειδικότητες: 

1. Πανεπιστημιακό Γενικό Νοσοκομείο Λάρισας 

- Ουρολογικό Τμήμα: Πλήρη άσκηση στην Ουρολογία. 

- Μ/Γυναικολογικό Τμήμα: Πλήρη άσκηση στην Μ/Γυ- 
ναικολογία. 

2. Γενικό Νοσοκομείο Αλεξανδρούπολης 

- Παν/κό Αγγειοχειρουργικό Τμήμα: 2 χρόνια άσκηση 
στην Αγγειοχειρουργική. 

3. Γενικό Νοσοκομείο Ξάνθης. 

- Οφθαλμολογικό Τμήμα: 2 χρόνια άσκηση στην Οφθαλ¬ 
μολογία. 

4. Γενικό Νοσοκομείο Ελευσίνας «ΘΡΙΑΣΙΟ». 

- Νευροχειρουργικό Τμήμα: Πλήρη άσκηση στην Νευ- 
ροχειρουργική. 

- Τμήμα Πλαστικής Χειρουργικής: Πλήρη άσκηση στην 
Πλαστική Χειρουργική. 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 2002 

Με εντολή Υφυπουργού 
Η Γ ενική Διευθύντρια Υγείας 
Β. ΦΛΟΥΡΗ 

-♦- 

Αριθ. Υ7α/Γ.Π./οικ./38389 (3) 

Αναγνώριση Νοσοκομειακών Μονάδων ως κατάλληλων 
για άσκηση των γιατρών. 

Ο ΥΦΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55. 


2. Τις διατάξειςτου άρθρου 3του Ν. 1278/82 όπως επα¬ 
ναφέρθηκαν σε ισχύ με τις διατάξειςτου άρθρου 1 του Ν. 
2194/94. 

3. Τις διατάξειςτου άρθρου 31 του Ν. 1397/83 όπως συ¬ 
μπληρώθηκαν με τις διατάξεις του άρθρου 20 παρ. 2 του 
Ν. 2519/97. 

4. Τις 3123, 3125, 3126. 3124/28.3.2002. 3134, 3138, 
3136,3137.3135/29.3.2002 αποφάσειςτης Εκτελεστικής 
Επιτροπής του ΚΕΣΥ. 

5. Τη ΔΥ (3-4)α Γ.Π. οικ./45284/20.12.2001 (ΦΕΚ Β’ 
1741/2001) απόφαση του Υφυπουργού Υγείας και Πρό¬ 
νοιας για μεταβίβαση αρμοδιοτήτων και του δικαιώματος 
υπογραφής εγγράφων «Με Εντολή Υφυπουργού», στους 
Γενικούς Γραμματείς, Γενικούς Διευθυντές και ανωτέ- 
ρους υπαλλήλους του Υπουργείου Υγείας και Πρόνοιας. 

I. Κυρώνουμε τις ανωτέρω (4) σχετικές γνωμοδοτήσεις 
της Ε.Ε. του ΚΕΣΥ, με τις οποίες αναγνωρίζονται οι ακό¬ 
λουθες νοσοκομειακές μονάδες, ως κατάλληλες για 
άσκηση των γιατρών στις αναφερόμενες ειδικότητες: 

1. Πανεπιστημιακό Γενικό Νοσοκομείο Ιωαννίνων 

- Τμήμα Χειρουργικής Θώρακα - Καρδιάς: 2 χρόνια 
άσκηση στη Χειρουργική Καρδιάς και μεγάλων Αγγείων 
για την ειδικότητα της Χειρουργικής Θώρακος. 

2. Γενικό Νοσοκομείο Κομοτηνής «ΣΙΣΜΑΝΟΓΛΕΙΟ». 

- Ορθοπαιδικό Τ μήμα: 2 χρόνια άσκηση στην Ορθοπαιδική. 

3. Γενικό Νοσοκομείο Άρτας 

- Μ/Γυναικολογικό Τμήμα: 1 χρόνο άσκηση στην Μ/Γυ- 
ναικολογία. 

4. Εθνικό Ίδρυμα Αποκατάσταση Αναπήρων 

- Ακτινοδιαγνωστικό Τμήμα: 1 χρόνο άσκηση στην Ακτι¬ 
νοδιαγνωστική (Κλασσική Ακτινολογία). 

5. 424 Γενικό Στρατιωτικό Νοσοκομείο Εκπαίδευσης 

- Δερματολογικό Τμήμα: 2 χρόνια άσκηση στη Δερμα¬ 
τολογία - Αφροδισιολογία. 

6. Πανεπιστημιακό Γενικό Νοσοκομείο Λάρισας 

-Ορθοπαιδικό Τμήμα: Πλήρη άσκηση στην Ορθοπαιδική. 

7. Γενικό Νοσοκομείο Ελευσίνας «ΘΡΙΑΣΙΟ» 

- Ω.Ρ.Λ. Τμήμα: Πλήρη άσκηση στην Ω.Ρ.Λ. 

- Νευρολογικό Τμήμα: 1 1/2 χρόνο άσκηση στη Νευρο- 
λογία. 

8. Γενικό Νοσοκομείο Ρόδου «ΑΝΔΡΕΑΣ ΠΑΠΑΝΔΡΕΟΥ». 

-Ακτινοδιαγνωστικό Τμήμα: 2 χρόνια άσκηση στην Ακτι¬ 
νοδιαγνωστική (κλασσική Ακτινολογία). 

11. Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 2002 

Με εντολή Υφυπουργού 
Η Γενική Διευθύντρια Υγείας 
Β. ΦΛΟΥΡΗ 

-♦- 

Αριθ. 6307/01 (4) 

Έγκριση Οργανισμού Εσωτερικής Υπηρεσίας της Δημο¬ 
τικής Βιβλιοθήκης Καστοριάς «ΑΘΑΝΑΣΙΟΣ ΧΡΙΣΤΟ- 
ΠΟΥΑΟΣ». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Την 4042/22.8.1999 απόφασή μας περί σύστασης ιδί- 

ου Νομικού Προσώπου το Δήμο Καστοριάς Ν. Καστοριάς 
με την επωνυμία «Δημοτική Βιβλιοθήκη ΑΘΑΝΑΣΙΟΣ 
ΧΡΙΣΤΟΠΟΥΛΟΣ». 

2) Τις διατάξεις του Ν. 2503/97 (ΦΕΚ 207/97 τ.Α') και του 
Ν. 2647/98 (ΦΕΚ 237/98τ.Α'). 

3) Την 6/2001 απόφαση του Διοικητικού Συμβουλίου 
του Ν.Π.Δ.Δ. Δημοτική Βιβλιοθήκη «ΑΘΑΝΑΣΙΟΣ ΧΡΙΣΤΟ- 
ΠΟΥΛΟΣ» που επικυρώθηκε με την 171/2001 απόφαση 
του Δ.Σ. Καστοριάς. 

4) Την 22/2001 γνωμοδότηση του Υπηρεσιακού Συμ¬ 
βουλίου των ΟΤΑ του Νομού (Αριθμπρακ. 6/2001). 

5) Την ανάγκη έγκρισης Οργανισμού Εσωτερικής Υπη¬ 
ρεσίας της Δημοτικής Βιβλιοθήκης «ΑΘΑΝΑΣΙΟΣ 
ΧΡΙΣΤΟΠΟΥΛΟΣ», αποφασίζει ομόφωνα: 

1. Εγκρίνει την 6/2001 απόφαση του Ν.Π.Δ.Δ. «Δημοτι¬ 
κή Βιβλιοθήκη Αθανάσιος Χριστόπουλος». 

2. Επαναβεβαιώνει την έγκριση του Ο.Ε.Υ. (απόφαση 
Δ.Σ. 64/2000) της Δημοτικής Βιβλιοθήκης ο οποίος ανα¬ 
λυτικά έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
Της ΔΗΜΟΤΙΚΗΣ ΒΙΒΛΙΟΘΗΚΗΣ ΚΑΣΤΟΡΙΑΣ 
«ΑΘΑΝΑΣΙΟΣ ΧΡΙΣΤΟΠΟΥΛΟΣ» 

ΆΡΘΡΟ Ιο 
Οργανωτικό σχήμα 

Η Δημοτική Βιβλιοθήκη Καστοριάς θα έχει προϊστάμενο 
που θα ορίζεται υπάλληλος του κλάδου ΠΕ2 με βαθμό Α' 
και σε έλλειψη υπάλληλος του κλάδου ΤΕ1 με βαθμό Α' και 
σε έλλειψη των δύο πρώτων υπάλληλος του κλάδου ΔΕΙ 
με βαθμό Α’. 

ΑΡΘΡΟ 2ο 
Διάρθρωση θέσεων 

Όλη η υπηρεσία της Δημοτικής Βιβλιοθήκης θα απαρτί¬ 
ζεται από: 

1. Το Γραφείο Προϊσταμένου. 

2. Το Γραφείο βιβλίων, καταλόγων, δελτιογράφησης και 
αναγνωστηρίου. 

3. Το Γ ραφείο Προσωπικού. 

4. Το Γ ραφείο Λογιστηρίου. 

5. Τεχνικό Προσωπικού-Καθαρίστρια. 

6. Φύλακας. 

ΑΡΘΡΟ 3ο 

Προσωπικό 

Η οργανική σύνθεση και διαβάθμιση των θέσεων του 
προσωπικού της βιβλιοθήκης διαρθρώνονται κατά κατη¬ 
γορίες ,κλάδους, βαθμούς και ειδικότητες: 

1. ΠΡΟΣΩΠΙΚΟ ΤΑΚΤΙΚΟ ΜΕ ΣΧΕΣΗ ΔΗΜΟΣΙΟΥ ΔΙΚΑΙΟΥ 

Διοικητικό Προσωπικό 

ΚΑΤΗΓΟΡΙΑ ΠΕ 

Μία (1) θέση Εφόρου Βιβλιοθήκης κλάδου ΠΕ2 με βαθ¬ 
μό Δ-Α 

Τυπικό προσόν διορισμού στον εισαγωγικό βαθμό ορί¬ 
ζεται το απαιτούμενο, κατά περίπτωση για τη θέση Εφό¬ 
ρου πτυχίου ή δίπλωμα ΑΕΙ της ημεδαπής ή ισότιμο πτυ¬ 
χίο αντίστοιχης ειδικότητας σχολής αλλοδαπής. 

ΚΑΤΗΓΟΡΙΑ ΤΕ 

Δύο (2) θέσεις βιβλιοθηκονόμων κλάδου ΤΕ1 με βαθ¬ 
μούς Δ-Α. 

Τυπικό προσόν διορισμού στον εισαγωγικό βαθμό ορί¬ 
ζεται το απαιτούμενο, κατά περίπτωση για τη θέση βι¬ 


βλιοθηκονόμων, πτυχίο ή δίπλωμα ΤΕ1 της ημεδαπής ή 
ισότιμο πτυχίο αντίστοιχης ειδικότητας σχολής της αλλο¬ 
δαπής. 

ΚΑΤΗΓΟΡΙΑ ΔΕ 

Δύο (2) θέσεις διοικητικών κλάδου ΔΕΙ με βαθμούς Δ-Α. 

Τυπικό προσόν διορισμού στον εισαγωγικό βαθμό ορί¬ 
ζεται για μια πενταετία από την έναρξη ισχύος του Ν. 
1586/86 απολυτήριος τίτλος Λυκείου ή εξαταξίου γυμνα¬ 
σίου ή Ισότιμου σχολείου ανεξάρτητα από ειδικότητα. Για 
την επόμενη πενταετία οι θέσεις καλύπτονται κατά το ήμι- 
συ από κατόχους απολυτηρίου τίτλου Λυκείου ή εξαταξί¬ 
ου γυμνασίου ή ισοτίμου σχολείου ανεξάρτητα από ειδι¬ 
κότητα και κατάτο ήμισυ από κατόχους απολυτηρίου τμή¬ 
ματος υπαλλήλων γραφείου, διοίκησης ή τμήματος 
υπαλλήλων λογιστηρίου τεχνικού - επαγγελματικού Λυ¬ 
κείου .Μετά τη συμπλήρωση της δεύτερης πενταετίας οι 
θέσεις των παραπάνω κλάδων καλύπτονται αποκλειστικά 
από κατόχους απολυτηρίου τίτλου τμήματος υπαλλήλων 
λογιστηρίου-τεχνικού επαγγελματικού Λυκείου. 

2. ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ 

Τεχνικό Προσωπικό 

ΚΑΤΗΓΟΡΙΑ ΥΕ 

Μία (1) θέση καθαρίστριας ΥΕ 16 με βαθμούς Δ-Γ. 

Μία (1) θέση φύλακα ΥΕ 16 με βαθμούς Δ-Γ. 

Τυπικό προσόν πρόληψης ορίζεται απολυτήριος τίτλος 
υποχρεωτικής εκπαίδευσης (δηλ. απολυτήριο τριταξίου 
γυμνασίου ή για υποψηφίους που έχουν αποφοιτήσει μέ¬ 
χρι το 1980 απολυτήριο δημοτικού σχολείου ή απολυτή¬ 
ριος τίτλος κατώτερης τεχνικής σχολής του Ν. 580/1970. 
Ελλείψει υποψηφίων με το παραπάνω τυπικό προσόν, δύ- 
ναται να χωρίσει πρόσληψη προσώπων με υποδεέστερες 
γραμματικές γνώσεις. 

3. ΠΡΟΣΩΠΙΚΟ ΠΡΟΣ ΚΑΛΥΨΗ ΠΑΡΟΔΙΚΩΝ ΑΝΑ¬ 
ΓΚΩΝ 

Από το Ν.Π.Δ.Δ. μπορεί να προσλαμβάνεται προσωπικό 
με σύμβαση εργασίας ιδιωτικού δικαίου ορισμένου χρό¬ 
νου με σύμβαση μίσθωσης έργου προς αντιμετώπιση κα- 
τεπειγουσών αναγκών, σύμφωνα με τις κείμενες νομικές 
διατάξεις. 

- Κάθε εργαζόμενος στην Δημοτική Βιβλιοθήκη κατέχει 
μια συγκεκριμένη θέση εργασίας, ο τίτλος της οποίας 
αντιστοιχεί κατά το δυνατό στο πραγματικό της περιεχό¬ 
μενο. Η ανάληψη της ευθύνης από έναν εργαζόμενο πε¬ 
ρισσοτέρων από μιας θέση εργασίας, γίνεται εάν κριθεί 
αυτό σκόπιμο, με εισήγηση του Προέδρου στο Διοικητικό 
Συμβούλιο. 

- Σε κάθε Γ ραφείο της Δημοτικής Βιβλιοθήκης προβλέ- 
πονται συγκεκριμένες θέσεις εργασίας, σύμφωνα με την 
πιο πάνω παράγραφο. Οι θέσεις που αναφέρονται παρα¬ 
πάνω δεν είναι απαραίτητο να καλύπτονται όλες. 

Άρθρο 4ο 

Αντικείμενα και αρμοδιότητες 

Τα αντικείμενο και οι αρμοδιότητες του προσωπικού 
της Δημοτικής Βιβλιοθήκης είναι: 

1. Γ ραφείο Προϊσταμένου 

Για την άσκηση των καθηκόντων Προϊσταμένου του 
τμήματος ορίζεται υπάλληλος του Κλάδου ΠΕ2 με βαθμό 
Α και ελλείψη υπάλληλος του κλάδου ΤΕ1 με βαθμό Α και 
σε έλλειψη των δύο πρώτων υπάλληλος του κλάδου ΔΕΙ 
με βαθμό Α. 

Ο Προϊστάμενος προϊσταται όλων των υπηρεσιών του 

τμήματος και τις διευθύνει. Παρίσταται στις συνεδριάσεις 
του Διοικητικού Συμβουλίου. Εποπτεύει και ελέγχειτη λει¬ 
τουργία τους. 

Συντάσσει τα έγγραφα που έχουν σχέση με τη Βιβλιο¬ 
θήκη και τα υπογράφει. 

Τηρεί το πρωτόκολλο και το αρχείο. Εισηγείται στο Δη¬ 
μοτικό Συμβούλιο προς λύση, τις διάφορες ανάγκες της 
Βιβλιοθήκης κυρίως δε την προμήθεια εντύπων και χειρο¬ 
γράφων καθώς και τη συντήρηση παλαιών εντύπων. 

2. Γραφείο βιβλίων, καταλόγων, δελτιογράφησης και 
αναγνωστηρίου. 

Την άσκηση των καθηκόντων του παραπάνω γραφείου 
ασκούν υπάλληλοι του κλάδου ΤΕ1 βιβλιοθηκονόμων, 
που υποχρεούνται όπως ασχολούνται εναλλάξ με τα πα¬ 
ρακάτω: 

- Με την εισαγωγή στη Βιβλιοθήκη βιβλίων, περιοδικών 
και των λοιπών εντύπων και χειρογράφων που προέρχο¬ 
νται από δωρεές ή αγορά ή βάσει άλλης νομικής υποχρέ¬ 
ωσης. 

- Τηρούντο βιβλίο εισαγωγής βιβλίων και επιμελούνται 
την καταχώρηση αυτών στο βιβλίο εισαγωγής από δωρε¬ 
ές ή στο βιβλίο εισαγωγής από αγορές. 

Αποδελτιώνουν τα βιβλία ή περιοδικά ή εφημερίδες και 
τα ταξινομούν σύμφωνα με το ταξινομικό σύστημα που 
έχει η βιβλιοθήκη. Τα μεν βιβλία τα τοποθετούν στα ρά¬ 
φια, τα δε δελτία στις δελτιοθήκες. Εξυπηρετούν επίσης 
το αναγνωστικό κοινό. 

- Τηρούν την κατάσταση κίνησης (στατιστική) του ανω- 
γνωστηρίου, εξυπηρετούν τους αναγνώστες και γενικά 
εποπτεύουν για την πιστή και χωρίς προβλήματα εφαρ¬ 
μογή του κανονισμού λειτουργίας της βιβλιοθήκης μέσα 
στο αναγνωστήριο. 

3. Γραφείο Προσωπικού 

Τα καθήκοντα ασκεί ένας (1) υπάλληλος του κλάδου 
ΔΕΙ. 

Ο υπάλληλος αυτός διεκπεραιώνει κάθε υπηρεσιακή 
ενέργεια που αφορά διορισμούς, προαγωγές, άδειες 
κ.λ.π. των υπαλλήλων του Νομικού Προσώπου της Δημο¬ 
τικής Βιβλιοθήκης και κοινοποιεί αρμόδια αυτές προς κα¬ 
θορισμό της μισθολογικής κατάστασης αυτών. 

Επιμελείται την σύνταξη, καταχώρηση και τήρηση, υπό 
άμεση καθοδήγηση και ευθύνη του Προϊσταμένου, σαν 
γραμματέα του Δ.Σ. των πρακτικών των συνεδριάσεων 
του παραπάνω Συμβουλίου. 

4. Γ ραφείο Λογιστηρίου 

Τα καθήκοντα ασκεί ένας (1) υπάλληλος του κλάδου 
ΔΕΙ. 

Ο υπάλληλος αυτός τηρεί τα υπό των Νόμων και Δια¬ 
ταγμάτων προβλεπόμενα λογιστικά βιβλία. Εκκαθαρίζει 
πάσης φύσεως δαπάνες. Εκδίδει χρηματικά εντάλματα 
πληρωμής των πάσης φύσεως δαπανών και οφειλετών. 
Συντάσσει τις μισθολογικές καταστάσεις καθώς και τα 
χρηματικά εντάλματα πληρωμής των μισθών του προσω¬ 
πικού της Βιβλιοθήκης. Τηρείτο βιβλίο δημοσιεύσεων και 
διακηρύξεων δημοπρασιών και προμηθειών της Βιβλιο¬ 
θήκης. 

Μπορεί τα ανωτέρω καθήκοντα και οι αρμοδιότητες του 
γραφείου προσωπικού και του γραφείου λογιστηρίου, 
εφόσον κριθεί αναγκαίο από το Δ.Σ. της Δημοτικής Βι¬ 
βλιοθήκης, να ανατεθούν σωρευτικά σε έναν μόνον υπάλ¬ 
ληλο του κλάδου ΔΕΙ. 

5. Τεχνικό προσωπικό - καθαρίστρια 

Μία (1) θέση κλάδου ΥΕ 16 εργατών - Καθαρίστρια 


6. Τεχνικό Προσωπικό 

Μία (1) θέση κλάδου ΥΕ 16 - φύλακας 

Άρθρο 5ο 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ποινές, την λύση της υπαλληλικής σχέσης, 
την ιατροφαρμακευτική περίθαλψη των μονίμων υπαλλή¬ 
λων που προβλέπονται από τον Οργανισμό, ρυθμίζονται 
με τις διατάξεις του Ν. 1188/81, του Ν. 1586/86 και το Π .Δ. 
37α/87 και γενικά τα δικαιώματα και οι υποχρεώσεις αυ¬ 
τού ρυθμίζονται με ανάλογη εφαρμογή των εκάστοτε 
ισχυουσών συναφών διατάξεων που αφορούν το προσω¬ 
πικό του Δήμου. Οι προσλήψεις του προσωπικού θα γίνο¬ 
νται ύστερα από απόφαση του Δ.Σ. της Δημοτικής Βιβλιο¬ 
θήκης. 

Άρθρο 6ο 

Το προσωπικό της Δημοτικής Βιβλιοθήκης σε περίπτω¬ 
ση διάλυσής της θα απορροφηθεί από το Δήμο Καστο¬ 
ριάς. 

Άρθρο 7ο 

Ο παρών Οργανισμός Εσωτερικής Υπηρεσίας ψηφίζε¬ 
ται από το Δ.Σ. της Δημοτικής Βιβλιοθήκης και εγκρίνεται 
από το Δημοτικό Συμβούλιο. 

Ο παρών Οργανισμός Εσωτερικής Υπηρεσίας ισχύει από 
τη δημοσίευσή του στην Εφημερίδα της Κυβερνήσεως. 

Η παρούσα απόφαση έλαβε αύξοντα αριθμό 171/01. 

Από την απόφαση αυτή δεν προκαλείται δαπάνη σε βά¬ 
ρος του προϋπολογισμού της Δημοτικής Βιβλιοθήκης 
«ΑΘΑΝΑΣΙΟΣ ΧΡΙΣΤΟΠΟΥΛΟΣ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 29 Μαρτίου 2002 

Η Γενική Γραμματέας Περιφέρειας 
ΜΑΡΙΑ ΣΚΦΡΑΦΝΑΚΗ 

-♦- 

Αριθμ. 6434 (5) 

Κατάργηση Νομικού Προσώπου με την επωνυμία «ΣΧΟ¬ 
ΛΙΚΗ ΕΠΙΤΡΟΠΗ ΤΟΥ ΔΗΜΟΤΙΚΟΥ ΣΧΟΛΕΙΟΥ 
ΜΟΣΧΟΧΩΡΙΟΥ» στην πρώην Κοινότητα Μοσχοχωρί¬ 
ου Ν. Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 
410/95). 

2. Τις διατάξεις του άρθρου 5 του Ν. 1894/90 «Για την 
Ακαδημία Αθηνών και άλλες διατάξεις». 

3. Την αριθμ. 2953/1.2.1991 απόφαση του Νομάρχη Λά¬ 
ρισας περί σύστασης ιδίου Νομικού Προσώπου με την 
επωνυμία «Σχολική Επιτροπή του Δημοτικού Σχολείου 
Μοσχοχωρίου» στην πρώην Κοινότητα Μοσχοχωρίου Ν. 
Λάρισας, η οποία δημοσιεύθηκεστο αρίθμ. ΦΕΚ 103/Τ.Β7 
28.2.1991. 

4. Τις διατάξειςτου άρθρου 1 παρ. 2ατου Ν. 2469/97. 

5. Την αρίθμ. Δ4/338/14.8.2000 κοινή Υπουργική Από¬ 
φαση των Υπουργών Οικονομικών - Εθνικής Παιδείας και 
Θρησκευμάτων (ΦΕΚ 1065/Τ.Β730.8.2000) περί «Κατάρ- 

γησης, υποβιβασμού, συγχώνευσης και διαίρεσης Δημο¬ 
τικών Σχολείων». 

6. Την αρίθμ. 25/2002 απόφαση του Δημοτικού Συμβου¬ 
λίου του Δήμου Νίκαιας, περί κατάργησης του Νομικού 
Προσώπου στο Δημοτικό του Διαμέρισμα Μοσχοχωρίου 
με την επωνυμία «Σχολική Επιτροπή του Δημοτικού Σχο¬ 
λείου Μοσχοχωρίου». 

7. Την αρίθμ. 2682/10.5.2001 (ΦΕΚ597/Β/2001) απόφα¬ 
σή μας, παροχή εξουσιοδότησης υπογραφής στον Προϊ¬ 
στάμενο της Διεύθυνσης Αυτοδιοίκησης και Αποκέντρω¬ 
σης «Με εντολή Γενικού Γραμματέα Περιφέρειας Θεσσα¬ 
λίας», αποφασίζουμε: 

Καταργούμε το Νομικό Πρόσωπο με την επωνυμία 
«Σχολική Επιτροπή του Δημοτικού Σχολείου Μοσχοχωρί¬ 
ου» στηνπρώην Κοινότητα Μοσχοχωρίου Ν. Λάρισας, νυν 
Δημοτικό Διαμέρισμα του Δήμου Νίκαιας Ν. Λάρισας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Νίκαι¬ 
ας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 5 Απριλίου 2002 

Με εντολή Γ ενικού Γ ραμματέα Περιφέρειας 
Ο Διευθυντής 
Ζ. ΛΙΟΥΠΑΣ 

-♦- 

Αριθ. 428 οικ. (6) 

Διαπίστωση ανάγκης υπερωριακής εργασίας για το 2002 
και καθιέρωση αυτής με αμοιβή, κατά τις απογευματι¬ 
νές, νυχτερινές ώρες και Κυριακές και εξαιρέσιμες 
ημέρες, των υπαλλήλων της Ν.Α. Κιλκίς. 

Ο ΝΟΜΑΡΧΗΣ ΚΙΛΚΙΣ 

Έχοντας υπόψη: 

Τις διατάξεις: 

1) Του άρθρου 18του Ν. 2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις» (ΦΕΚ40Α/97), όπως αντικαταστάθη- 
κε με τις διατάξεις του άρθρου 15 του Ν. 2592/98 για υπε- 
ρωριακή εργασία (ΦΕΚ 57Α/98). 

2) Του άρθρου 35 παραγρ. 7 του Ν. 2738/99 «Συλλογι¬ 
κές διαπραγματεύσεις στη Δημόσια Διοίκηση κλπ.» (ΦΕΚ 
180Α/99), σύμφωνα με το οποίο η διαπίστωση της ανά¬ 
γκης για υπερωριακή εργασία των υπαλλήλων της Ν.Α. 
και η καθιέρωση αυτής με αμοιβή γίνεται με απόφαση Νο¬ 
μάρχη. 

3) Τις ειδικές έκτακτες υπηρεσιακές ανάγκες, όπως 
πλημμύρες, χιονοπτώσεις, πυρκαγιές κλπ., τις έκτακτες 
υπηρεσιακές μετακινήσεις του Νομάρχη, τον φόρτο ερ¬ 
γασίας της Δ/νσης Διοικ. Υπηρεσιών, καθώς και της 
Δ/νσης Οικον. Υπηρεσιών, λόγω του μικρού αριθμού υπη- 
ρετούντων υπαλλήλων, κλπ. 

4) Το γεγονός ότι έχει εξασφαλισθεί η πίστωση που απαι¬ 
τείται για την πληρωμή της συγκεκριμένης δαπάνης και η 
οποία ανέρχεται στο ποσό των 30.814,38 € ήτοι 23.477,62 
€ για υπερωριακή απογευματινή και 7.336,76 € για ερ¬ 
γασία νυχτερινών ωρών και Κυριακών και εξαιρέσιμων η με¬ 
ρών, αποφασίζουμε: 

Διαπιστώνουμε την ανάγκη για υπερωριακή εργασία 
των υπαλλήλων της Ν. Α. Κιλκίς για το έτος 2002 και κα¬ 
θιερώνουμε αυτήν με αμοιβή, για την αντιμετώπιση εκτά¬ 


κτων εποχιακών και απρόβλεπτων υπηρεσιακών ανα¬ 
γκών, όπως πλημμύρες, χιονοπτώσεις, πυρκαγιές κλπ. 

Επίσης για τις έκτακτες υπηρεσιακές ανάγκες μετακί¬ 
νησης του Νομάρχη και την γραμματειακή υποστήριξη 
των γραφείων του Νομάρχη και του αναπληρωτή αυτού, 
καθώς και της γραμματείας του Νομαρχιακού Συμβουλί¬ 
ου, για την οργάνωση και τέλεση εθνικών εορτών και εκ¬ 
δηλώσεων, φιλοξενία ξένων και ντόπιων αποστολών, την 
εγκατάσταση και αξιοποίηση μηχανογραφικών προγραμ¬ 
μάτων κλπ., για τον προγραμματισμό των έργων καθώς 
και για την αντιμετώπιση των αυξημένων υπηρεσιακών 
αναγκών των Δ/νσεων Διοικητικών και Οικονομικών Υπη¬ 
ρεσιών, όπως η κατάρτιση του προϋπ/σμού του έτους 
2003, ο απολογισμός - ισολογισμός του οικον. έτους 
2001, κ.λ.π. 

Οι προαναφερόμενες έκτακτες υπηρεσιακές ανάγκες 
θα αντιμετωπισθούν «με υπερωριακή εργασία 35 υπαλλή¬ 
λων και για 6000 ώρες απογευματινές, 200 ώρες νυχτερι¬ 
νές μετά τις 10 το βράδυ και 1200 ώρες για εργασία Κυ¬ 
ριακών και εξαιρέσιμων ημερών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 9 Απριλίου 2002 
Ο Νομάρχης 

ΘΕΟΔΩΡΟΣ ΠΑΡΑΣΤΑΤΙΔΗΣ 

-♦- 

Αριθ. 1343 (7) 

Έγκριση Οργανισμού Εσωτερικής Υπηρεσίας του Νομι¬ 
κού Προσώπου Ν. Βοιωτίας με την επωνυμία «Δημοτι¬ 
κός Παιδικός Σταθμός Δ. Αλιάρτου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Την 227/2000 απόφαση του Δημοτικού Συμβουλίου 
Αλιάρτου, που επικυρώθηκε με την 14147/11.12.2000 
απόφαση της Δ/ντριας τοπ. Αυτ/σης και Δ/νσης Ν. Βοιω¬ 
τίας για την οποία συστήθηκε το Νομικό πρόσωπο με την 
επωνυμία «Παιδικός Σταθμός Αλιάρτου». 

2. Τις διατάξεις του άρθρου 203 του Π.Δ. 410/95 περί 
Δημοτικών και κοινοτικών Νομικών Προσώπων. 

3. Τις Διατάξεις του άρθρου 12 του Ν. 2880/2001 ΦΕΚ 
9τ. Α/30.1.2001 «Πρόγραμμα Πολιτεία για τη μεταρρύθ¬ 
μιση και τον εκσυγχρονισμό της Δημόσιας Διοίκησης και 
άλλες Διατάξεις». 

4. Τις Διατάξεις του άρθρου 9 του Ν.2503/97 (ΦΕΚ 
107/1997 τ. Α) «Διοίκηση, Οργάνωση στελέχωση της Πε¬ 
ριφέρειας, ρύθμιση θεμάτων για την τοπική Αυτοδιοίκηση 
και άλλες διατάξεις». 

5. Τις διατάξεις του Άρθρου 12του Ν. 1188/81 «Περίκυ- 
ρώσεως του Κώδικα περί κατάστασης Προσωπικού Ορ¬ 
γανισμών Τοπικής Αυτοδιοίκησης» όπως αυτό αντικατα- 
στάθηκε από τις όμοιες της παρ 5 του άρθρου 8 του Ν. 
2307/95 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για την Νομαρ¬ 
χιακή Αυτοδιοίκηση και άλλες διατάξεις». 

6. Τις διατάξεις του Ν. 2190/94 «Σύσταση ανεξάρτη¬ 
της αρχής για την επιλογή προσωπικού και ρύθμιση θε¬ 
μάτων διοίκησης, όπως ισχύει με τις τροποποιήσεις 
του». 

7. Την 211/2001 απόφαση του Δημοτικού Συμβουλίου 

Αλιάρτου με την οποία εγκρίθηκε η 23/2001 απόφαση Δι¬ 
οικητικού Συμβουλίου του Ν.Π. με την επωνυμία «Παιδι¬ 
κός Σταθμός Αλιάρτου» που ψηφίστηκε ο Οργανισμός 
Εσωτερικής Υπηρεσίας του. 

8. Την 123 /2001 σύμφωνη γνωμοδότηση του Υπηρε¬ 
σιακού συμβουλίου του άρθρου 8 του Ν. 2307/90 Ν. Βοι¬ 
ωτίας. 

9. Την αριθ. 5921/9.9.97 (ΦΕΚ 832/Β/97) απόφαση της 
Περιφέρειας Στερεός Ελλάδος περί μεταβίβασης δικαιώ¬ 
ματος υπογραφής «Με εντολή Γενικού Γραμματέα Περι¬ 
φέρειας», αποφασίζουμε: 

Εγκρίνουμε την 211/2001 απόφαση του Δημοτικού Συμ¬ 
βουλίου Αλιάρτου, με την οποία εγκρίθηκε η 23/2001 από¬ 
φαση του Διοικητικού Συμβουλίου του Νομικού προσώ¬ 
που με την επωνυμία "Παιδικός Σταθμός Αλιάρτου" που 
ψηφίστηκε ο Οργανισμός Εσωτερικής Υπηρεσίας του, 
όπως παρακάτω: 

ΑΡΘΡΟ Ιον 
Διάρθρωση Υπηρεσιών 

Ο Δημοτικός Παιδικός Σταθμός Αλιάρτου λειτουργεί σε 
επίπεδο τμήματος, ανάλογα με την δυναμικότητα του και 
σύμφωνα με τη συστατική πράξη προσαρμογής του. 

Το τμήμα του Νομικού Προσώπου με έδρα την Αλίαρτο 
αποτελείται από τα εξής γραφεία: 

Α) Γραφείο Προσχολικής Αγωγής. 

Β) Γραφείο Διοικητικού -Οικονομικού -Μαγείρων και κα¬ 
θαριότητας. 

ΑΡΘΡΟ 2ον 

Αρμοδιότητες τμήματος και Γ ραφείων 

Α) Το τμήμα εποπτεύει, συντονίζει και κατευθύνει το παι¬ 
δαγωγικό έργο του Σταθμού και γενικά μεριμνά για την εύ¬ 
ρυθμη λειτουργίατου σύμφωνα μετον ισχύοντα κανονισμό. 

Β) Το γραφείο Προσχολικής Αγωγής επιμελείται την 
παροχή σύγχρονης προσχολικής Αγωγής στα φιλοξενού¬ 
μενα βρέφη και νήπια, σε συνεργασία με το προσωπικό 
του Σταθμού. 

Γ) Το Γ ραφείο Διοικητικού- Οικονομικού- Μαγείρων και 
καθαριότητας επιμελείται τις παντός είδους διοικητικές 
και οικονομικές εργασίες του Σταθμού. 

ΑΡΘΡΟ 3ον 

Καθήκοντα Προϊσταμένου τμήματος 

1. Είναι αρμόδιος και επιμελείται σε συνεργασία με τους 
Παιδαγωγούς του Σταθμού, για την εφαρμογή των σύγ¬ 
χρονων απόψεωντης Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το Παιδαγωγικό 
έργο των γραφείων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

5. α) τον αριθμό καιτιςειδικότητεςτουπροσωπικούπου 
είναι αναγκαίο προκειμένου να διασφαλιστεί η εύρυθμη 
λειτουργίατου. 

β) το παιδαγωγικό υλικό και τον πάσης φύσεως εξοπλι¬ 
σμό. 

γ) τις απαραίτητες εργασίες για την επισκευή και συ¬ 
ντήρηση των κτιρίων. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των γραφείων του. 


7. Συνεργάζεται αρμονικά με το γραφείο Διοικητικού- 
Οικονομικού -Μαγείρων και καθαριότητας, το οποίο οφεί¬ 
λει να παρέχει κάθε στοιχείο, για να διασφαλιστεί η εύ¬ 
ρυθμη λειτουργίατου Σταθμού και η επίτευξη του σκοπού 
του. 

8. Επιβλέπει τη τήρηση όλων των απαραίτητων βιβλίων 
και τηρεί την σφραγίδα του Σταθμού. 

ΑΡΘΡΟ δον 

Καθήκοντα υπαλλήλου Διοικητικού-Οικονομικού 
Μαγείρων και καθαριότητας 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού, με τα αναγκαία τρόφιμα και λοι¬ 
πά υλικά, που είναι απαραίτητα για την εύρυθμη λειτουρ¬ 
γία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κ.λ.π. του προσωπικού. 

4. Συνεργάζεται με τον Δ/ντή για την κατάρτιση του 
Προϋπολογισμού-απολογισμού- ισολογισμού. 

5. Τηρεί άλατα απαραίτητα βιβλία. 

Στην αρμοδιότητα των υπαλλήλων βοηθών μαγείρων 
και καθαριότητας. 

1. Η φροντίδα για την παραλαβή από το γραφείο προ¬ 
μηθειών και διαχείρισης της αναγκαίας ποσότητας τρο¬ 
φίμων και υπογράφει τα σχετικά έντυπα εισαγωγής- εξα¬ 
γωγής. 

2. Ευθύνονται για την επιμελημένη και έγκαιρη παρα¬ 
σκευή του φαγητού σύμφωνα με το ισχύον ποσοτολόγιο 
και διαιτολόγιο. 

3. Φροντίζουν για την έγκαιρη τακτοποίηση των προμη- 
θευομένωντροφίμων και ειδών καθαριότητας στον κατάλ¬ 
ληλο χώρο αποθήκευσης αυτών και μεριμνούν για την δια¬ 
τήρηση της τάξης και της καθαριότητας του χώρου αυτής. 

4. Φροντίζουν για την προετοιμασία του φαγητού, το 
σερβίρισμα του προγεύματος και γεύματος των παιδιών. 

5. Φροντίζουν για το πλύσιμο των πιάτων και ποτηριών 
καθώς και των άλλων μαγειρικών σκευών και την τακτο¬ 
ποίησή τους. 

6. Ευθύνονται για τα μαγειρικά σκεύη και λοιπά είδη 
εστιάσεως που παραλαμβάνουν καθώς και για την καλή 
συντήρηση καθαριότητας αυτών καθώς και του χώρου 
του μαγειριού. 

7. Ευθύνονται για την καθαριότητα εσωτερικών και εξω¬ 
τερικών χώρων του Παιδικού Σταθμού. 

8. Ευθύνονται για την παραλαβή του ιματισμού του Παι¬ 
δικού Σταθμού, την καλή συντήρηση και την φύλαξη αυ¬ 
τών στον κατάλληλο χώρο. 

9. Φροντίζουν για την τακτοποίηση των κρεβατιών και 
την συχνή αλλαγή σεντονιών. 

10. Υποχρεούνται για την χρησιμοποίηση των μέσων 
ατομικής προστασίας και υγείας, για αποφυγή μολυσμα¬ 
τικών ασθενειών. 

ΑΡΘΡΟ 6ον 

Οργανική σύνθεση προσωπικού 
Οι θέσεις προσωπικού ορίζονται ως εξής: 

Α ΜΟΝΙΜΟ ΠΡΟΣΩΠΙΚΟ 

1. Π.Ε Νηπιαγωγών 

Θέσεις: δύο (2) 

Βαθμός Δ- Α 

2. ΤΕ9- Βρεφονηπιοκομίας 
θέσεις: δύο (2) 

Βαθμός Δ'- Α' 

3. ΤΕ 17 Διοικητικός-Λογισπκός 
Θέσεις: μια (1) 

Βαθμός Δ -Α 

4. ΔΕ8 Βρεφοκόμων- Παιδοκόμων 
θέσεις: δύο (2) 

Βαθμός Δ-Α 

5. ΔΕ32- Μαγείρων 
Θέσεις: μία (1) 

Βαθμός Δ-Α 

6. ΥΕ 14 Βοηθητικού προσωπικού (μαγείρισσα) 
θέσεις: δύο(2) 

Βαθμός Ε-Β 

7. ΥΕ 16 Προσωπικού καθαριότητας 
θέσεις: δύο (2) 

Βαθμός Ε-Β 

Β ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Α) Μόνιμο προσωπικό 

1. ΠΕ Νηπιαγωγών (προσωρινός) 

Θέσεις: μία (1) 

Η Θέση είναι προσωποπαγής δημοσίου δικαίου και κα- 
ταργείται όταν κενωθεί με οποιοδήποτε τρόπο. 

Γ ΕΠΟΧΙΑΚΟ ΠΡΟΣΩΠΙΚΟ 

1. ΠΕ Νηπιαγωγών η ελλείψει ΤΕ16Ή ΤΕ9 
Θέσεις: δύο(2) 

2. ΥΕ 14 Βοηθός Μαγείρου 
Θέσεις: μία (1) 

3. ΥΕ16 Προσωπικό Καθαριότητας 
θέσεις: μία (1) 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός), μετατρέπονται μόλις 
κενωθούν με οποιοδήποτε τρόπο, σε θέσεις κλάδου ΤΕ 9 
Βρεφονηπιοκόμων σύ μφωνα με τις διατάξεις του άρθρου 
35 Ν 2646/98. Οι υπάλληλοι του κλάδου ΤΕ Βρεφονηπιο¬ 
κομίας οι οποίοι μετατάσσονται από τους πρώην ΚΠΣ και 
ΚΒΣ, δύναται να ενταχθούν στον κλάδο ΤΕ Νηπ/γών 
(προσωρινός) 

ΑΡΘΡΟ 7ον 

Προϊστάμενοι Υπηρεσιακών Μονάδων 

1. Κατά το διάστημα στο οποίο θα υπηρετούν στο ΝΠΔΔ 
υπάλληλοι των κλάδων ΠΕ Νηπιαγωγών (προσωρινός)- 
ΤΕ Νηπιαγωγών (προσωρινός) καιΤΕ Βρεφονηπιοκομίας, 
ως προϊστάμενος του τμήματος Παιδικού/ Βρεφονηπια¬ 
κού Σταθμού καθώς και του γραφείου Προσχολικής Αγω¬ 
γής, επιλέγονται από τους κλάδους ΠΕ Νηπιαγωγών 
(προσωρινός) - ΤΕ Βρεφονηπιοκομίας και ΤΕ 9 Βρεφονη¬ 
πιοκομίας. 

Μετά την κατάργηση των προσωποπαγών θέσεων, 
Προϊστάμενοι κρίνονται κατ' αποκλειστικότητα υπάλλη¬ 
λοι του κλάδου ΤΕ9 Βρεφονηπιοκομίας. 

2. Προϊστάμενος του γραφείου Διοικητικού- Οικονομι¬ 
κού, επιλέγεται υπάλληλος του κλάδου ΠΕΙ Διοικητικού- 
Οικονομικού , ΤΕ17 Διοικητικού -Λογιστικού και ΔΕΙ Διοι¬ 
κητικού- Λογιστικού. 

ΑΡΘΡΟ 8ον 

Γιατον Διορισμό, τα καθήκοντα, τους περιορισμούς, το 


χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων, εφαρμόζονται οι εκάστοτε 
ισχύουσες διατάξεις. 

ΑΡΘΡΟ 9ον 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας, θέσεις κατά κλάδο, καλύπτουν όλους 
τους εργαζόμενους στο ΝΠΔΔ ανεξαρτήτου σχέσεως ερ¬ 
γασίας καθώς και ορισμένο επιπλέον αριθμό θέσεων για 
την κάλυψη των υφισταμένων αναγκών των υπηρεσιών 
του ΝΠΔΔ. 

Η κατανομή του προσωπικού στιςΔ/νσεις -Τμήματος γί¬ 
νεται πάντοτε με απόφαση του Προέδρου του Δ.Σ. του 
Ν ΠΔΔ ανάλογα με τις ανάγκες των υπηρεσιών, τα προσό- 
ντατων Υπαλλήλων, την πείρα και τις γνώσεις αυτής σε ει¬ 
δικά αντικείμενα , κατά την οποία κατανομή, θα εξετάζο¬ 
νται και τυχόν ειδικές ανάγκες των υπαλλήλων (μητέρες 
ανήλικων τέκνων, έγκυες γυναίκες, τόπος διαμονής 
κ.λ.π.) 

Προϊστάμενοι Δ/νσεων και Τμημάτων ορίζονται πάντοτε 
με απόφαση Προέδρου του Δ.Σ., οι κρινόμενοι από το αρ¬ 
μόδιο υπηρεσιακό συμβούλιο υπάλληλοι, αναπληρούμε- 
νοι σε κάθε περίπτωση ασθένειας τους η κωλύματος από 
τον κατά βαθμό αρχαιότερο υπάλληλο της αυτής υπηρε¬ 
σίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό Λειτουργίας του 
ΝΠΔΔ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2002 ο οποίος ενι- 
σχύεται από τους ΚΑΠ, τροφεία κλπ. ύψους 50.000.000 
δρχ. περίπου εφόσον προσληφθούν όλοι. 

Για τα επόμενα οικονομικά έτη το ύψος της Δαπάνης 
δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 28 Φεβρουάριου 2002 

Με εντολή Γ ενικού Γ ραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 

-♦- 

Αριθμ. 5080 (8) 

Κύρωση αναδασμού αγροκτήματος Γαλατά, Ν. Αιτωλοα¬ 
καρνανίας 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 

Έχοντας υπόψη: 

1. Τις διατάξεις του Ν. 674/77 άρθρο 15παρ. 1. 

2. Σχετική εισήγηση της Δ/νσης Γεωργίας Νομαρχιακής 
Αυτοδιοίκησης Αιτωλ/νιας, αποφασίζουμε: 

Κυρώνουμε το νέο κτηματικό καθεστώς που διαμορ¬ 
φώθηκε με τον αναδασμό το έτος 2002 στην κτηματική 
περιοχή Δ. Δ. Γ αλατά, όπως αυτό απεικονίζεται στους 
συνταχθέντες από την Επιτροπή Αναδασμού κτηματο- 
λογικούς πίνακες και διαγράμματα της περιοχής αυ¬ 
τής. 

Η παρούσα να δημοσιευτεί στην Εφημερίδα της Κυβερ- 
νήσεως. 

Μεσολόγγι, 12 Απριλίου 2002 

Ο Νομάρχης 
ΔΗΜΗΤΡΗΣ ΣΤΑΜΑΤΗΣ 

-Φ- 

Αριθμ. ΔΒΜ/621/Φ. 26-2 (9) 

Παράταση του χρόνου ισχύος της ΔΒΜ/602/Φ.26-2/ 
10.4.1997 απόφασης καθορισμού νέων λατομικών πε¬ 
ριοχών αδρανών υλικών. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις: 

α) Του Ν. 1428/84 «Εκμετάλλευση λατομείων αδρανών 
υλικών και άλλες διατάξεις». 

β) Του Ν. 2115/93 «Τροποποίηση,αντικατάσταση, και 
συμπλήρωση του Ν. 1428/84 ...». 

γ) Του Ν. 2218/94 «Ίδρυση Νομαρχ. Αυτοδιοίκησης, 
τροποποίηση διατάξεων για την Πρωτοβάθμια Αυτοδιοί¬ 
κηση και την Περιφέρεια και άλλες διατάξεις»,όπως ισχύ¬ 
ει σήμερα. 

δ) Του άρθρου 6 του Ν. 2702/99 «Διάφορες ρυθμίσεις 
θεμάτων του Υπουργείου Ανάπτυξης και άλλες διατά¬ 
ξεις». 

2. Την 28/31.3.1995 απόφαση του Νομαρχιακού Συμ¬ 
βουλίου Μαγνησίας «Οργανισμός Εσωτερικής Υπηρε¬ 
σίας Νομαρχιακής Αυτοδιοίκησης Μαγνησίας», όπως 
τροποποιήθηκε με την 121/3.12.2001 όμοια. 

3. Την αριθμ. ΔΒΜ/602/Φ.26-2/10.4.1997 απόφασή μας, 
με την οποία καθορίσθηκαν νέες λατομικές περιοχές (VII 
& VIII) αδρανών υλικών στο Νομό Μαγνησίας (ΦΕΚ 
328/ΤΒ/21.4.1997). 

4. Την από 14.3.2002 αίτηση της ΑΕ ΛΑΤΟΜΕΙΑ ΜΑ¬ 
ΓΝΗΣΙΑΣ για τη χορήγηση άδειας εκμετάλλευσης λατο¬ 
μείου αδρανών υλικών 300,3275 στρ. στη θέση «ΚΟΦΡΙ- 
ΤΗΣ» του Δήμου Ν.Ιωνίας (ΔΔ Γλαφυρών), εντός της VII 
λατομικής περιοχής. 


5. Την από 4.4.2002 αίτηση των ιδιοκτητώντης VII λατο¬ 
μικής περιοχής καιτης ΑΕ ΛΑΤΟΜΕΙΑ ΜΑΓΝΗΣΙΑΣ για πα¬ 
ράταση του χρόνου ισχύος της ΔΒΜ/602/Φ. 26-2/ 
10.4.1997 νομαρχιακής απόφασης. 

6. Το γεγονός ότι μέχρι την ημερομηνία λήξης της 
ΔΒΜ/602/Φ. 26-2/10.4.1997 απόφασής μας (21.4.2002) 
καθίσταται αδύνατη η ενεργοποίηση της νΤΙ λατομικής 
περιοχής αδρανών υλικών, αποφασίζουμε: 

Παρατείνουμε για ένα έτος, δηλαδή μέχρι 21.4.2003, το 
χρόνο ισχύος της ΔΒΜ/602/Φ. 26/10.4.1997 αποφάσεώς 
μας, με την οποία καθορίσθηκαν νέες λατομικές περιοχές 
αδρανών υλικών στο Νομό Μαγνησίας κατ’ εφαρμογή 
των διατάξεων του Ν. 2115/93, για να καταστεί δυνατή η 
ενεργοποίηση της VII λατομικής περιοχής, που βρίσκεται 
στη θέση «ΚΟΦΡΙΤΗΣ» του Δήμου Ν. Ιωνίας (ΔΔ Γλαφυ¬ 
ρών). 

Η παρούσα να δημοσιευθεί στην Εφημερίδα της Κυ- 
βερνήσεως. 

Βόλος, 10 Απριλίου 2002 

Ο Νομάρχης 
ΠΑΝ. ΣΚΟΤΙΝΙΩΤΗΣ 

-Φ- 

( 10 ) 

Διορθώσεις Σφαλμάτων 

Στο ΦΕΚ 134/τ. Β78.2.2002 που δημοσιεύθηκε η 
12655/10.1.2002 απόφαση του Γενικού Γραμματέα Περι¬ 
φέρειας Αν. Μακεδονίας - Θράκης, που αφορά τροποποί¬ 
ηση συστατικής πράξης Σχολικής Επιτροπής στο Δήμο 
Δράμας Ν. Δράμας διορθώνεται το εσφαλμένο που ανα- 
φέρεται στην υποπερ. (γ) της περ. 2 της παρ. 3 του απο¬ 
φασιστικού μέρους «Τον εκάστοτε εκπρόσωπο του συλ¬ 
λόγου γονέων και κηδεμόνων» στο ορθό «Τους εκάστοτε 
εκπροσώπους των συλλόγων γονέων και κηδεμόνων». 

(Από την Περ. Ανατ. Μακεδονίας - Θράκης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




